Эксетэрскі ўніверсітэт

Эксетэрскі ўніверсітэт (англ.: University of Exeter) — брытанская дзяржаўная даследчая вышэйшая навучальная ўстанова са статусам універсітэта з сядзібай у горадзе Эксетэр. Агульная характарыстыка Яго папярэднія ўстановы, Каледж Святога Лукі, Эксетэрская школа навук, Эксетэрская школа мастацтваў і Горная школа Камбарна былі створаны ў 1838, 1855, 1863 і 1888 гадах адпаведна. Пазней гэтыя ўстановы ўтварылі Эксетэрскі ўніверсітэт пасля атрымання каралеўскай граматы ў 1955 годзе. Універсітэт мае чатыры кампусы. Гадавы даход установы за 2020/2021 навучальны год склаў 503,1 мільёна фунтаў стэрлінгаў, з якіх 94,6 мільёна фунтаў стэрлінгаў прыпадалі на даследчыя гранты і кантракты, а выдаткі склалі 512,8 мільёна фунтаў стэрлінгаў. Ён з'яўляецца членам Расэлаўскай групы даследчых універсітэтаў Вялікабрытаніі, а таксама з'яўляецца членам Асацыяцыі універсітэтаў Вялікабрытаніі, Еўрапейскай асацыяцыі універсітэтаў і Асацыяцыі універсітэтаў Садружнасці, а таксама акрэдытаванай установай Асацыяцыі MБA. Зноскі Спасылкі На Вікісховішчы ёсць медыяфайлы па тэме Эксетэрскі ўніверсітэт Афіцыйная інтэрнэт-старонка ўстановы